62018TJ0077_INF
Presuda Općeg suda (šesto vijeće) od 23. rujna 2020. – VE/ESMA
(predmeti T-77/18 i T-567/18)
„Javna služba – Privremeno osoblje – Ugovor o radu na neodređeno vrijeme – Izvješće o ocjeni – Razdoblje ocjenjivanja 2016. – Prigovor nezakonitosti uputa za ocjenjivanje – Očita pogreška u ocjeni – Ocjena aktivnosti izvršenih u svojstvu predstavnika osoblja – Postupovna nepravilnost – Otkaz ugovora o radu – Neuspješno obavljanje poslova u razdoblju od dvije godine”
1.
Tužbe dužnosnikâ – Tužba protiv odluke o odbijanju žalbe – Učinak – Pokretanje postupka pred sudom u pogledu pobijanog akta – Iznimka – Odluka koja nema potvrđujuću narav
(Pravilnik o osoblju za dužnosnike, čl. 90. st. 2. i čl. 91.; Uvjeti zaposlenja ostalih službenika, čl. 46.)
(t. 45., 46.)
2.
Tužbe dužnosnikâ – Izvješće o ocjeni – Prethodna žalba u upravnom postupku – Fakultativnost – Podnošenje – Posljedice – Poštovanje postupovnih zahtjeva u pogledu prethodnog podnošenja žalbe
(Pravilnik o osoblju za dužnosnike, čl. 90. i 91.)
(t. 47.)
3.
Tužbe dužnosnikâ – Prigovor nezakonitosti – Doseg – Akti na čiju se nezakonitost može pozivati – Akt opće primjene na kojem se temelji pobijana odluka – Upute za ocjenjivanje koje je donijela agencija – Dopuštenost
(čl. 277. UFEU-a; Pravilnik o osoblju za dužnosnike, čl. 110. st. 2.)
(t. 55.-57.)
4.
Dužnosnici – Ocjenjivanje – Institucijski unutarnji naputak – Pravni učinci – Granice – Poštovanje hijerarhije pravnih pravila
(Pravilnik o osoblju za dužnosnike, čl. 43.)
(t. 65., 67.-69.)
5.
Dužnosnici – Ocjenjivanje – Izvješće o ocjeni – Diskrecijska ovlast ocjenjivačâ – Sudski nadzor – Granice
(Pravilnik o osoblju za dužnosnike, čl. 43.)
(t. 90.-92.)
6.
Dužnosnici – Predstavljanje – Ograničenja vezana uz dužnosti predstavljanja osoblja – Uzimanje u obzir prilikom izrade izvješća o ocjeni – Obveza ocjenjivača
(Pravilnik o osoblju za dužnosnike, čl. 43. i Prilog II., čl. 1 st. 6.)
(t. 171., 172.)
7.
Dužnosnici – Ocjenjivanje – Izvješće o ocjeni – Poslovna jedinica – Dužnosnici koji izvršavaju dužnosti predstavljanja osoblja – Sustav koji je uspostavila Komisija – Obveze ocjenjivača – Uzimanje u obzir mišljenja ad hoc skupine za ocjenjivanje – Nepostojanje te skupine – Posljedice – Poništavanje izvješća – Pretpostavke
(Pravilnik o osoblju za dužnosnike, čl. 43. i Prilog II., čl. 1 st. 6.)
(t. 173.-176., 190.-195.)
8.
Dužnosnici – Privremeno osoblje – Otkaz ugovora na neodređeno vrijeme – Diskrecijska ovlast uprave – Sudski nadzor – Granice – Očita pogreška u ocjeni – Pojam
(Uvjeti zaposlenja ostalih službenika čl. 47. t. (c) podt. (i))
(t. 205.-213.)
9.
Tužbe dužnosnikâ – Tužba za naknadu štete – Poništenje nezakonitog, pobijanog akta – Primjerena naknada nematerijalne štete – Izvješće o ocjeni koje ne sadrži ocjene koje mogu naštetiti zainteresiranoj osobi ili narušiti njezin ugled
(Pravilnik o osoblju za dužnosnike, čl. 91.)
(t. 224., 225.)
10.
Tužbe dužnosnikâ – Tužba za naknadu štete – Poništenje nezakonitog, pobijanog akta – Primjerena naknada nematerijalne štete – Nezakonit otkaz službeniku u nedostatku posebnih okolnosti
(Pravilnik o osoblju za dužnosnike, čl. 91.)
(t. 227., 228.)
Predmet
Zahtjevi na temelju članka 270. UFEU-a za, s jedne strane, poništenje Izvješća o ocjeni tužitelja za razdoblje od 1. siječnja do 31. prosinca 2016., odluke od 14. studenoga 2017. o otkazu njegova ugovora o radu kao člana privremenog osoblja i odluka kojima su odbijeni njegovi prigovori protiv tih akata i, s druge strane, naknadu neimovinske štete koju je navodno pretrpio.
Izreka
1.
Predmeti T-77/18 i T-567/18 spajaju se u svrhu donošenja presude.
2.
Poništava se Izvješće o ocjeni osobe VE, koje se odnosi na razdoblje od 1. siječnja do 31. prosinca 2016.
3.
Poništava se odluka od 14. studenoga 2017. o otkazu ugovora o radu za člana privremenog osoblja osobe VE.
4.
Tužbe se u preostalom dijelu odbijaju.
5.
Europskom nadzornom tijelu za vrijednosne papire i tržišta kapitala (ESMA) nalaže se snošenje troškova.